Januarie | 2017 | rondomtaliedraai
Posted on Januarie 31, 2017 by rondomtaliedraai
Die lewe is voorwaar nie vir sissies nie! Ek het in 2005 op Mweb begin blog en het later na Litnet geskuif. Deur al die jare moes ‘n mens jou stappies mooi kies om buite die bereik van die Trolle te bly. Soms het mens gewonder of daar ‘n menslike wese saam met die persoon in dieselfde liggaam woon. Ek is van dinge beskuldig wat ek moes Google om daaraan betekenis te gee. Gelukkig was ek ‘n sterk baba en het op die harde manier geleer om die sosiale media, bloggers en hulle menings te sien vir wat dit is … net ‘n mening.
Ek kan egter nie glo die Trolle soveel plesier uit ander se ongemak kan kry. Waar is die siening dat elke mens iets goeds in hom/haar het? Hoe kan mense hul koppe snags rustig neerlê as hulle ander benadeel het? … sug… miskien leef ek in ‘n feeparadys en is die wêreld gevul met baie gewetenlose mense.
Nee… dis te neerslagtig. Miskien moet ons liewer glimlag.
Posted on Januarie 28, 2017 by rondomtaliedraai
Posted on Januarie 27, 2017 by rondomtaliedraai
Ek wou al lankal vir jou vra wat die waarde van ‘n bestuurlisensie is as jy dit nooit gebruik nie. Myne verval in 2018 en ek het dit nog nooit uit my beursie uitgehaal… wel dis nou waar net tot vanoggend toe verkeersoom om die hoek my aftrek en na my lisensie vra. EN (Jammer Lou) daar het ek toe die antwoord … mens het ‘n lisensie om vir die kwaai oom om die hoek te wys.
Dankie vir die inloer/deelneem. Ek hoop jy het ‘n lekker naweek.
Posted on Januarie 24, 2017 by rondomtaliedraai
Ons hou elke middag met koffiedrinktyd die geelvinkie dop, wat nou al by sy vierde nessie is. Hy bou so fluks en sing en roep met soveel oorgawe dat mens hom jammer kry, omdat daar nie ‘n wyfie in sig is nie. Dan na ‘n paar dae breek hy dit weer af en begin van voor af bou. Dis wonderlik om die proses dop te hou – daardie eerste knoop is voorwaar ‘n wonderwerk.
Die wonder van die natuur laat mens besef dat niks ooit regtig onvoorwaardelik is nie. Die nessie is slegs ‘n sukses op voorwaarde van ‘n wyfie. Aan alles in die lewe is voorwaardes gekoppel. Vriendskap, liefde, belangstelling, verhoudings en ook negatiewe goed soos vyandskap en oorlog is aan voorwaardes gekoppel. Elke saak het selfs meer as twee kante en die lewe bestaan uit meer as 50 shades of grey . Onvoorwaardelikheid is sekerlik volgens my die mees overrated menselike eienskap – juis omdat dit nie bestaan nie.
Posted on Januarie 22, 2017 by rondomtaliedraai
Ek sou nooit kon droom dat ek eendag iets positief oor die IE browser sou sê nie. In die begin jare van my rekenaargebruik, het ek darem baie gestoei met Telkom en IE (‘n pynlike herinnering), maar in die laaste tyd gebruik ek dit vir my speletjie FB profiel. Op die voorblad is daar ‘n nuus skyfieprogram wat gereeld opdateer en maklik in ‘n nuwe skakel oopmaak, sowel as my tuisdorp se weervoorspelling vir 5 dae. Die browser vries nooit en maak vinnig oop. Ek is gepas beïndruk.
Ek hoop daar iets vir jou wenslysie by die kopie, maar indien nie, dat jy ten minste sal glimlag.
Posted on Januarie 21, 2017 by rondomtaliedraai
Posted on Januarie 20, 2017 by rondomtaliedraai
“More Juffrou, hoe gaan dit met Juffrou?” Die vrolike groet is darem nog altyd spesiaal. Eenmaal ‘n onderwyser, altyd ‘n onderwyser. Ek het skoolgehou vir ‘n karwag wat by ‘n inkopiesentrum naby my werk. Elke keer as ek daar kom is dit vir my spesiaal.
Ek hoop jy het ‘n lekker naweek. Dankie vir die inloer/deelneem.